section_heading: Liječenje
paragraph_text: Prognoza je dobra kada se brzo postavi dijagnoza i započne liječenje, ali kod neliječenih može dovesti do ozbiljnih komplikacija kao što su katarakta, glaukom, edem retine ili trajni gubitak vida. Obično se liječi glukokortikosteroidima u obliku kapi za oči (npr. prednizolon acetat) ili peroralno tabletama prednizolona. Prije davanja kortikosteroida potrebno je isključiti ulkus rožnice pomoću bojenja fluoresceinom. U liječenju se još koriste midrijatici atropin li homatropin koji kod iridociklitisa smanjuju bolnost i eksudaciju iz šarenice.